PATVIRTINTA

Visagino ,,Gerosios vilties‘‘ progimnazijos

2018 m. gruodžio 31 d. direktoriaus įsakymu Nr. V-123

**VISAGINO ,,GEROSIOS VILTIES‘‘ PROGIMNAZIJOS ILGALAIKIO MATERIALIOJO TURTO VIEŠOJO NUOMOS KONKURSO IR NUOMOS NE KONKURSO BŪDU ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Visagino ,,Gerosios vilties‘‘ progimnazijos ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašas (toliau – Aprašas) nustato ,,Gerosios vilties‘‘ progimnazijos materialiojo turto (toliau – turtas) nuomos sąlygas, turto perdavimo nuomos pagrindais būdus ir jų taikymą, turto valdytojo teises ir pareigas organizuojant nuomą, asmenų, siekiančių išsinuomoti progimnazijos disponuojamą turtą, teises ir pareigas, taip pat pagrindinius progimnazijos disponuojamo turto nuomos sutarties reikalavimus.

2. Apraše vartojamos sąvokos suprantamos taip, kaip apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

3. Progimnazijos disponuojamas turtas gali būti išnuomotas Lietuvos Respublikos ir užsienio valstybių fiziniams, juridiniams asmenims, juridinio asmens statuso neturintiems subjektams, jų filialams ar atstovybėms, asmenims, sudariusiems rašytinį susitarimą. Kai minėti subjektai dalyvauja viešajame turto nuomos konkurse, toliau Apraše jie vadinami konkurso dalyviais.

4. Nuompinigiai už progimnazijos disponuojamo ilgalaikio ir trumpalaikio materialiojo turto nuomą skaičiuojami vadovaujantis Lietuvos Respublikos finansų ministro patvirtintomis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis.

5. Nuompinigiai, gauti pagal progimnazijos disponuojamo materialiojo turto nuomos sutartis, pervedami:

5.1. už turtą, kurį patikėjimo teise valdo ir išnuomoja progimnazija, – į progimnazijos sąskaitą;

6. progimnazijos ilgalaikis materialusis turtas negali būti išnuomotas, jeigu jis reikalingas progimnazijos funkcijoms atlikti.

**II. PROGIMNAZIJOS TURTO NUOMOS VIEŠOJO KONKURSO BŪDU ORGANIZAVIMAS**

7. Progimnazijos patikėjimo teise valdomo turtas, kuris nereikalingas Progimnazijos funkcijoms įgyvendinti, išnuomojamas viešojo nuomos konkurso būdu, išskyrus įstatymų nustatytus atvejus, kai Progimnazijos patikėjimo teise valdomo turtas išnuomojamas be konkurso.

8. Sprendimą dėl Progimnazijos patikėjimo teise valdomo turto nuomos priima progimnazijos taryba.

**III. VIEŠOJO NUOMOS KONKURSO INICIJAVIMAS IR NUOMOS SĄLYGŲ NUSTATYMAS**

9. Viešajam turto nuomos konkursui organizuoti turto valdytojas sudaro nuolatinę arba laikinąją turto nuomos konkurso komisiją (toliau – komisija). Komisija sudaroma iš ne mažiau kaip 3 narių – turto valdytojo patikėjimo teise darbuotojų. Komisijos narys, kuriam netaikomas Lietuvos Respublikos viešųjų ir privačių interesų derinimo valstybinėje tarnyboje įstatymas, privalo nusišalinti nuo dalyvavimo turto nuomos konkurso procese, jeigu jis asmeniškai suinteresuotas turto nuomos konkurso rezultatais.

10. Viešąjį turto nuomos konkursą komisija gali inicijuoti progimnazijos tarybai priėmus sprendimą dėl turto nuomos.

11. Vadovaudamasi progimnazijos tarybos sprendimu, komisija tvirtina turto viešojo nuomos konkurso sąlygas, kuriose turi būti nurodyta:

11.1. turto valdytojo pavadinimas, adresas, juridinio asmens kodas;

11.2. informacija apie nuomojamą turtą (turto pavadinimas, kadastro numeris, adresas, kiti turto identifikavimo duomenys);

11.3. turto naudojimo paskirtis ir ypatumai (specialios turto charakteristikos, įskaitant teisės aktuose nustatytą leidimų sistemą, veiklos, kuriai vykdyti galės būti naudojamas išnuomojamas turtas, pobūdis);

11.4. pradinis turto nuompinigių dydis, kuris vykdant pirmąjį turto nuomos konkursą nustatomas vadovaujantis Aprašo 4 punkte nurodytomis taisyklėmis; pradinis turto nuompinigių dydis skelbiant kitus to paties turto nuomos konkursus nustatomas Aprašo 30 punkte nustatyta tvarka. Pridėtinės vertės mokestis (toliau – PVM) neskaičiuojamas, nes Visagino ,,Gerosios vilties‘‘ progimnazija nėra PVM mokėtoja;

11.5. nuompinigių mokėjimo tvarka;

11.6. informacija apie delspinigius už nuomininko praleistą nuomos mokesčio mokėjimo terminą;

11.7. turto nuomos terminas, turto perdavimo ir priėmimo terminas (jeigu reikia ilgesnio nei 3 darbo dienų termino);

11.8. konkurso dalyvių registravimo vieta (adresas, kabineto numeris, komisijos nario arba turto valdytojo įgalioto atstovo vardas, pavardė, telefono numeris, elektroninio pašto adresas), data ir laikas, registravimo pabaigos terminas (data ir laikas);

11.9. konkurso dalyvio pradinio įnašo dydis, jo sumokėjimo terminas ir turto valdytojo patikėjimo teise banko sąskaitos, į kurią turi būti sumokėtas pradinis įnašas, rekvizitai; progimnazijos turtą išnuomojant laikotarpiui iki vienų metų, konkurso dalyvio pradinis įnašas negali būti mažesnis kaip vieno mėnesio pradinio turto nuompinigių dydžio suma, o turtą išnuomojant ilgesniam kaip vienų metų laikotarpiui – 3 mėnesių pradinio progimnazijos turto nuompinigių dydžio suma; pradinis įnašas turi būti sumokėtas prieš atvykstant registruotis konkurso dalyviu;

11.10. turto apžiūros sąlygos (asmens, atsakingo už turto apžiūrą, vardas, pavardė, telefono numeris, elektroninio pašto adresas, tiksli turto apžiūros data ir laikas); turto apžiūra gali vykti ne vėliau kaip likus 3 darbo dienoms iki konkurso dalyvių registravimo pradžios;

11.11. komisijos posėdžio vieta, data ir tikslus laikas;

11.12. kita informacija ir (arba) papildomi reikalavimai, kuriuos turto nuomininkas ir konkurso laimėtojas turės atitikti ir (arba) įgyvendinti, iki bus sudaryta nuomos sutartis ir (arba) nuomos sutarties įgyvendinimo laikotarpiu.

12. Konkurso sąlygos ne vėliau kaip per 5 dienas nuo jų patvirtinimo komisijos posėdyje turi būti paskelbtos turto valdytojo panaudos teise interneto svetainėje.

**IV. VIEŠOJO NUOMOS KONKURSO DALYVIŲ REGISTRAVIMAS**

13. Konkurso dalyviai paskelbtose konkurso sąlygose nurodytu laiku pateikia komisijos nariui arba turto valdytojo patikėjimo teise įgaliotam atstovui užklijuotą voką, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui “. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas. Voke turi būti pateikti šie dokumentai:

13.1. paraiška, kurioje nurodomas konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;

13.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

13.3. pasiūlymas, kuriame nurodytas siūlomas konkretus nuompinigių dydis;

13.4. kai išnuomojami pastatai ar patalpos, kuriems teisės aktų nustatyta tvarka taikomos specialiosios charakteristikos, įskaitant leidimų sistemą, – informacija apie atitiktį konkurso sąlygose nustatytoms išnuomojamo turto specialiosioms charakteristikoms;

13.5. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;

13.6. paaiškinimas, kokiam tikslui konkurso dalyvis naudos nuomojamą turtą.

13.7. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą.

14. Konkurso dalyviai registruojami turto (nurodomas pavadinimas ir adresas) nuomos konkurso dalyvių registracijos pažymoje. Konkurso dalyvius registruoja komisijos narys arba turto valdytojo patikėjimo teise įgaliotas atstovas. Pasibaigus konkurso dalyvių registravimo laikui, registracijos pažymoje įrašoma, kada baigta registracija, pažymą turi vizuoti konkurso dalyvius registravęs komisijos narys ar turto valdytojo patikėjimo teise įgaliotas atstovas ir komisijos pirmininkas.

15. Konkurso dalyvių registracijos pažymoje turi būti šie rekvizitai: konkurso dalyvio registracijos eilės numeris, voko gavimo data ir tikslus laikas (minučių tikslumu), konkurso dalyvio pavadinimas. Konkurso dalyvio registracijos eilės numeris užrašomas ant konkurso dalyvio pateikto užklijuoto voko.

16. Konkurso dalyviui išduodamas, jeigu konkurso dalyvis pats dalyvauja registruojant dokumentus, arba paštu išsiunčiamas konkurso dalyvio pažymėjimas, kuriame nurodytas registracijos eilės numeris, voko gavimo data ir laikas (minučių tikslumu), komisijos posėdžio vieta (adresas), data ir tikslus laikas.

17. Asmenys konkurso dalyviais neregistruojami, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti savivaldybės turto, jeigu nurodyti trūkumai neištaisomi, kol dokumentai registruojami.

18. Asmenims, dėl Aprašo 17 punkte nurodytų priežasčių neregistruotiems konkurso dalyviais, ne vėliau kaip kitą darbo dieną po dokumentų gavimo dokumentai grąžinami registruotu laišku.

19. Įregistruotas konkurso dalyvis iki skelbime nurodyto dokumentų registravimo termino pabaigos turi teisę atšaukti pateiktą paraišką ir pateikti naują paraišką ir kitus Aprašo 13 punkte nurodytus dokumentus. Tokiu atveju konkurso dalyvių registracijos pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Konkurso dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują paraišką, neatšaukus ankstesniosios. Konkurso dalyviui, atšaukusiam pateiktą paraišką, jo pateikti dokumentai grąžinami įvykus konkursui arba, jeigu dalyvauti konkurse neįsiregistruoja nė vienas kitas asmuo, pasibaigus dokumentų registravimo terminui.

20. Iki komisijos posėdžio pradžios konkurso dalyvių vokai su dokumentais neatplėšiami, kiti asmenys su duomenimis apie įregistruotus konkurso dalyvius nesupažindinami.

**V. VIEŠOJO NUOMOS KONKURSO VYKDYMAS**

21. Viešasis nuomos konkursas vykdomas per jo sąlygose numatytą komisijos posėdį. Iki komisijos posėdžio pradžios komisijos nariai turi pasirašyti nešališkumo deklaracijas.

22. Dalyvauti konkurse turi teisę įregistruoti konkurso dalyviai, turintys konkurso dalyvio registracijos pažymėjimą ir pateikę asmens tapatybę patvirtinantį dokumentą.

23. Per komisijos posėdį konkurso dalyviai įsitikina, kad vokai su dokumentais nepažeisti, komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi Aprašo 13 punkte nurodyti dokumentai, išskyrus dokumentus, nurodytus 13.5 papunktyje, o paraiškose nurodyta visa reikiama informacija, skelbia konkurso dalyvių siūlomus nuompinigių dydžius.

24. Kai išnuomojamos patalpos, kurioms taikomos specialiosios charakteristikos, veiklos pobūdžio reikalavimai, taip pat kai konkurso sąlygose nurodomi papildomi reikalavimai, konkursas vykdomas dviem etapais. Pirmajame etape įvertinama, ar pasiūlymas atitinka specialiąsias charakteristikas, veiklos pobūdį ir papildomus reikalavimus (jeigu tokie buvo nurodyti). Specialiųjų charakteristikų, veiklos pobūdžio ir (arba) papildomų reikalavimų neatitinkantys pasiūlymai atmetami. Antrajame etape vertinamas pasiūlyme nurodytas nuompinigių dydis.

25. Konkurso laimėtoju pripažįstamas konkurso dalyvis, pasiūlęs didžiausią nuompinigių dydį. Jeigu tokį pat (didžiausią) dydį pasiūlo keli konkurso dalyviai, konkurso laimėtoju pripažįstamas dalyvis, anksčiau įregistruotas pažymoje.

251. Jei patalpos nuomos konkurso paskelbimo metu yra išnuomotos, esamas nuomininkas turi pirmumo teisę sudaryti nuomos sutartį, dalyvaujant nuomos konkurse bendromis sąlygomis. Jei jo pasiūlytas nuompinigių dydis nėra didžiausias, po susipažinimo su visais pasiūlymais esamas nuomininkas raštu informuojamas apie didžiausią konkurso dalyvių pasiūlytą nuompinigių dydį ir jam suteikiamas 5 darbo dienų terminas pateikti savo nuomonę dėl naujos nuomos sutarties sudarymo. Konkurso laimėtojas taip pat raštu informuojamas ir apie siūlymą sudaryti nuomos sutartį esamam nuomininkui, ir apie esamo nuomininko sprendimą.

26. Kai konkursą laimi didžiausią nuompinigių dydį pasiūlęs, bet į komisijos posėdį neatvykęs konkurso dalyvis, jam ne vėliau kaip per 3 darbo dienas nuo komisijos protokolo pasirašymo komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.

27. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią savivaldybės turto nuompinigių dydį.

28. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka Aprašo 13 punkto reikalavimus, išskyrus reikalavimus, nurodytus 13.5 papunktyje, ir jis pasiūlo nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.

29. Jeigu dalyvauti turto nuomos konkurse neužsiregistruoja nė vienas dalyvis arba visi konkurso dalyviai pasiūlo nuompinigių dydį, mažesnį už nustatytą pradinį nuompinigių dydį, ir (ar) pateikiami ne visi Aprašo 13 punkte nurodyti dokumentai, išskyrus dokumentus, nurodytus 13.5 papunktyje, konkursas skelbiamas neįvykusiu.

30*.* Jeigu du kartus paskelbus konkursą pasiūlymo nepateikia nė vienas konkurso dalyvis, skelbiant naujus to paties turto nuomos konkursus pradinis nuompinigių dydis kiekviename kitame konkurse gali būti sumažintas iki 10 procentų prieš jį skelbtame konkurse nustatyto pradinio nuompinigių dydžio, tačiau ne daugiau kaip 50 procentų.

31. Konkurso dalyviams, nelaimėjusiems konkurso, arba Aprašo 29 punkte nurodytu atveju konkursą paskelbus neįvykusiu, turto valdytojas per 5 darbo dienas po komisijos protokolo pasirašymo grąžina pradinius įnašus į sąskaitas, nurodytas konkurso dalyvių dokumentuose.

32. Konkurso laimėtojo pradinis įnašas įskaitomas į progimnazijos nuompinigius.

33. Progimnazijos turto valdytojas patikėjimo teise bet kuriuo metu iki nuomos sutarties sudarymo turi teisę nutraukti konkurso procedūras, jeigu atsiranda aplinkybių, kurių nebuvo galima numatyti iki paskelbiant konkursą;

34. Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.

35. Paskelbti turto nuompinigių dydžiai, juos pasiūlę konkurso dalyviai, konkurso rezultatai įrašomi komisijos protokole, kurį ne vėliau kaip darbo dieną po komisijos posėdžio pasirašo komisijos pirmininkas ir komisijos nariai. Konkurso dalyviai ar jų įgalioti atstovai turi teisę susipažinti su komisijos protokolu.

**VI. TURTO NUOMA NE KONKURSO BŪDU**

36. Ilgalaikis materialusis turtas ne konkurso būdu gali būti išnuomotas progimnazijos administracijos sprendimu:

36.1. kai išnuomojama ne daugiau kaip 10 kv. metrų ploto kopijavimo, dauginimo, kavos, vandens ir maisto aparatams pastatyti, mobiliojo ryšio antenoms įrengti ir kitoms panašioms reikmėms;

36.2. renginiams pagal Visagino savivaldybės biudžetinių įstaigų kultūros, švietimo bei kūno kultūros ir sporto renginių planą, kuris tvirtinamas Savivaldybės administracijos direktoriaus. Nuompinigių dydis nenustatomas;

36.3. mokymosi pagal bendrojo ugdymo programas pasiekimų patikrinimui (brandos egzaminai, kiti egzaminai, įskaitos, nacionaliniai mokinių pasiekimų patikrinimai ir kiti mokymosi pasiekimų patikrinimai), kurie organizuojami pagal švietimo ir mokslo ministro patvirtintus mokymosi pasiekimų patikrinimų organizavimo ir vykdymo tvarkos aprašus, Nacionalinio egzaminų centro direktoriaus įsakymu patvirtintus tvarkaraščius, Savivaldybės administracijos direktoriaus ar jo įgalioto asmens įsakymu patvirtintose mokyklose. Nuompinigių dydis nenustatomas.

37. Turtas gali būti išnuomojamas, jeigu jo laikinai nereikia tiesioginėms funkcijoms įgyvendinti.

38. Už progimnazijos nuostatuose nustatytas teikiamas papildomas paslaugas (pailgintos dienos grupės, popamokinė mokinių priežiūra, klubai, būreliai, stovyklos, ekskursijos ir kita) laisvu nuo patalpų naudojimo pagal tiesioginę paskirtį laiku patalpos išnuomojamos už 0,29 Eur per mėnesį.

39. Sprendime dėl turto nuomos turi būti nurodyta:

39.1. informacija apie nuomojamą turtą (turto pavadinimas, kadastro numeris, adresas, kiti turto identifikavimo duomenys);

39.2. turto naudojimo paskirtis (tikslas);

39.3. nuompinigių dydis;

39.4. institucija ir asmuo, įgalioti pasirašyti nuomos sutartį ir turto perdavimo ir priėmimo aktą.

40. Fiziniai ir juridiniai asmenys, norintys išsinuomoti progimnazijos turtą ne konkuso būdu, turto valdytojui patikėjimo teise pateikia paraišką, kurioje turi būti nurodyta:

40.1. asmens ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba juridinio asmens teisinė forma, pavadinimas, kodas ir buveinės adresas (šie reikalavimai taikomi juridiniams asmenims ar organizacijoms);

40.2. prašomo išnuomoti turto pavadinimas, adresas ir plotas (adresas ir plotas nurodomas nekilnojamajam turtui);

40.3. siūlomas turto nuompinigių dydis;

40.4. kokiam tikslui subjektas naudos nuomojamą turtą.

41. Turto valdytojas ne vėliau kaip per 5 darbo dienas nuo prašymo gavimo, o tuo atveju, kai prašymas pateiktas siekiant išnuomotą turtą naudoti neatidėliotiniems darbams atlikti, – prašymo pateikimo dieną, įvertinęs, ar pateiktas prašymas atitinka Aprašo 39 punkte nurodytas aplinkybes, ir nustatęs, kad siūlomas turto nuompinigių dydis ne mažesnis už apskaičiuotąjį vadovaujantis Aprašo 4 punkte nurodytomis taisyklėmis, priima sprendimą išnuomoti turtą.

42. Apie priimtą sprendimą ir turto nuomos sutarties sudarymo datą ir laiką asmuo informuojamas ne vėliau kaip per 5 darbo dienas nuo sprendimo priėmimo, o tuo atveju, kai prašymas pateiktas siekiant išnuomotą turtą naudoti neatidėliotiniems darbams atlikti ar trumpalaikiams renginiams, trunkantiems ne ilgiau kaip 30 kalendorinių dienų, organizuoti, – sprendimo priėmimo dieną.

43. Jeigu turto valdytojas atsisako išnuomoti turtą, paraišką išsinuomoti turtą pateikęs asmuo apie tai informuojamas raštu ne vėliau kaip per 5 dienas nuo paraiškos pateikimo, nurodant atsisakymo išnuomoti turtą priežastis.

**VII. NUOMOS SUTARTIES PASIRAŠYMAS IR TURTO PERDAVIMAS**

44. Turto valdytojas nuomos sutartį, sudarytą pagal Aprašo 1 priede nustatytą Savivaldybės ilgalaikio materialiojo turto nuomos sutarties pavyzdinę formą, pasirašo:

44.1. Konkurso laimėtojas ne vėliau kaip per 3 darbo dienas nuo pranešimo apie konkurso rezultatus išsiuntimo dienos privalo sumokėti 6 mėnesių konkurso laimėtojo pasiūlytos nuomos kainos dydžio užstatą į nuomotojo sąskaitą;

44.11. Konkurso laimėtojui sumokėjus užstatą, su juo ne vėliau kaip per 5 darbo dienas sudaroma nuomos sutartis;

44.12.Užstatas laikomas kaip nuomos sutarties vykdymo garantas nuomos sutarties galiojimo laikotarpiu ir įskaitomas į nuomojamo turto nuompinigius paskutinį nuomos termino pusmetį. Jis lieka nuomotojui, nuomininkui vienašališkai nutraukus sutartį arba nuomotojui nutraukus sutartį dėl nuomininko kaltės prieš terminą;

44.13.Sudaryta patalpų nuomos sutartis įsigalioja po nuomojamo turto perdavimo–priėmimo akto pasirašymo dienos.

44.2. kai turtas išnuomojamas ne konkurso būdu, su paraišką pateikusiu asmeniu ne vėliau kaip per 5 darbo dienas nuo sprendimo priėmimo, o kai siekiama atlikti neatidėliotinus darbus ar organizuoti trumpalaikius renginius, – ne vėliau kaip kitą darbo dieną po sprendimo priėmimo.

45. Turto perdavimas įforminamas ilgalaikio materialiojo turto perdavimo ir priėmimo aktu, parengtu pagal Aprašo 2 priede nustatytą formą.

**VIII. BAIGIAMOSIOS NUOSTATOS**

46. Turtas išnuomojamas ne ilgesniam kaip 5 metų laikotarpiui. Jeigu nuomininkas tinkamai vykdo sutartinius įsipareigojimus, sutartis gali būti vieną kartą atnaujinama naujam 3 metų laikotarpiui nekeičiant nuompinigių dydžio, jeigu jis yra ne mažesnis nei pagal Lietuvos Respublikos finansų ministro patvirtintas Nuompinigių už valstybės ilgalaikio ir trumpalaikio materialiojo turto nuomą skaičiavimo taisykles apskaičiuota suma, jei mažesnis – nuompinigių dydis nustatomas pagal Lietuvos Respublikos finansų ministro patvirtintas Nuompinigių už valstybės ilgalaikio ir trumpalaikio materialiojo turto nuomą skaičiavimo taisykles. Likus ne mažiau kaip 2 mėnesiams iki nuomos sutarties termino pabaigos, nuomotojas turi raštu pranešti nuomininkui apie nuomininko teisę atnaujinti nuomos sutartį, jei nuomininkas pageidauja, jis privalo pateikti turto valdytojui prašymą atnaujinti nuomos sutartį.

461. Nuomininkas, tinkamai vykdęs sutartinius įsipareigojimus, turi pirmenybės teisę sudaryti nuomos sutartį naujam 5 metų laikotarpiui už viešame nuomos konkurse pasiūlytą didžiausią nuomos kainą Aprašo 251 punkte nurodyta tvarka. Viešas nuomos konkursas skelbiamas likus ne mažiau kaip 2 mėnesiams iki nuomos sutarties termino pabaigos. Skelbime apie nuomos konkursą nurodoma, kad patalpos šiuo metu yra nuomojamos ir apie esamo nuomininko teisę sudaryti nuomos sutartį naujam 5 metų laikotarpiui už viešame nuomos konkurse pasiūlytą didžiausią nuomos kainą (nurodant pirmumo teisės įgyvendinimo tvarką). Naujam terminui sudaryta nuomos sutartis vieną kartą atnaujinama šio Tvarkos aprašo 46 punkte nustatytomis sąlygomis.

47. Turto subnuoma negalima, išskyrus tuos atvejus, kai juridinių asmenų veiklą reglamentuojantys įstatymai nenustato specialios teisių perdavimo ar suteikimo tvarkos.

48. Nuomininkas, kuris išsinuomotu turtu (patalpomis) dėl remonto darbų negali naudotis ir savo lėšomis atlieka jo remontą, Progimnazijos tarybos sprendimu gali būti atleistas nuo nuomos mokesčio už 1–6 mėnesius

50. Nuomininkui, pagerinusiam turtą, turėtos išlaidos neatlyginamos.

51. Nuomininkas, sutartyje nustatytu laiku nesumokėjęs nuompinigių, moka už kiekvieną pradelstą dieną įstatymų nustatytus delspinigius.

52. Ginčai, kilę dėl turto nuomos konkurso organizavimo ar jo rezultatų, nuomos sutarties vykdymo sprendžiami įstatymų nustatyta tvarka.